stanford-oval/wikipedia huggingface dataset:
นัคเคิลส์ ดิอีคิดนา
การปรากฏตัว

นัคเคิลสจจปรากฏตัวครั้งแรกในเกมโซนิคเดอะเฮดจ์ฮ็อก 3 ซึ่งปรากฏตัวมาในฉากแรก หลังจากที่โซนิคเปลี่ยนร่างเป็นซูเปอร์โซนิค นัคเคิลส์จะพุ่งมาจากด้านล่างและหยุดโซนิคไว้ จากนั้นเขาก็จะขโมยคาออสเอเมอรัลด์ทั้งหมดไป หลังจากนั้นนัคเคิลส์ก็ปรากฏตัวอีก 3-4 ครั้งทำหน้าที่ขัดขวางพวกโซนิคทุกครั้ง ในคู่มือเกมบอกไว้ว่านัคเคิลส์ถูกดร.เอ็กแมนหลอกว่าพวกโซนิคจะมาขโมยมาสเตอร์เอเมอรัลด์ แต่หลังจากในฉากฮิดเดนพาเลสในเกมโซนิคแอนด์นัคเคิลส์ ดร.เอ็กแมนได้เผยตัวจริงและทำให้นัคเคิลส์กลับมาช่วยพวกโซนิค
นัคเคิลส์ปรากฏตัวในเกมโซนิค 3D บลาสท์ โดยมาในฐานะตัวละครสำหรับพาผู้เล่นไปฉากโบนัส และบนเครื่องดรีมแคสท์เขาได้ปรากฏตัวเป็นตัวเอกในเกมนัคเคิลส์เคออติกซ์ซึ่งมาพร้อมกลับพวกเคออติกซ์
ในโซนิคแอดเวนเจอร์เมื่อมาสเตอร์เอเมอรัลด์แตกออกเป็นเสี่ยงๆเพราะการฟื้นคืนชีพของคาออสนัคเคิลส์จึงต้องออกตามหาชิ้นส่วนของมาสเตอร์เอเมอรัลด์ อย่างไรก็ดีในภาคนี้เขายังไม่ได้แสดงถึงความเป็นมิตรกับพวกโซนิคเท่าไหร่นัก แต่ก็ไม่ใช่ศัตรู ส่วนในภาคโซนิคแอดเวนเจอร์ 2 เขาก็ได้พบกับคู่ปรับของเขาคือ รู้จ เดอะแบท ซึ่งเธอมาขโมยมาสเตอร์เอเมอรัลด์ทำให้เขาต้องมาหาชิ้นส่วนมาสเตอร์เอเมอรัลด์อีกครั้ง ซึ่งวิธีเล่นจะคล้ายๆภาคก่อนหน้า แต่ในภาคนี้ได้แสดงถึงความเป็นมิตรกับพวกโซนิคมากขึ้น
ในโซนิคแอดวานซ์ 1 และ 2 เขาปรากฏตัวมาเป็นตัวละครที่สามารถเล่นได้ ส่วนในโซนิคแอดวานซ์ 3 เขาสามารถให้ตัวละครอื่นขี่หลังเขาขณะกำลังร่อนได้
ในโซนิคฮีโร่ส์เขาปรากฏตัวมาในทีมโซนิคมาในฐานะตัวละครฝ่ายพลัง จากนั้นในเกมโซนิคไรเดอร์ส เขาก็มีคู่ปรับคนใหม่ สตอร์ม ดิอัลบาทรอส ในชาโดว์เดอะเฮดจ์ฮ็อกเขาก็ปรากฏตัวมาช่วยชาโดว์ในบางภารกิจและในโซนิคเดอะเฮดจ์ฮ็อก (2006) นัคเคิลส์ก็ปรากฏตัวมาเป็นผู้ช่วยของโซนิคเช่นเดียวกับเทลส์ ส่วนในโซนิครัช เขาจะปรากฏมาพูดแค่สองสามประโยคในช่วงหนึ่งของเกมกับตอนจบเท่านั้น ส่วนในเกมโซนิคแอนด์เดอะซีเครทริงส์ เขาก็ปรากฏตัวในฐานะของซินแบดแต่ผู้เล่นสามารถเล่นเป็นเขาได้ผ่านโหมดเล่นหลายคนเท่านั้น
อุปนิสัย

นัคเคิลส์เป็นคนอารมณ์ร้อนและมักเลือกใช้หมัดมากกว่าการพูดคุย เขาเป็นคนหัวเบาและมักถูกหลอกเสมอๆ  นอกจากนั้นเขายังเป็นคนที่ภักดีต่อหน้าที่ของเผ่าอีคิดนาที่ต้องปกป้องมาสเตอร์เอเมอรัลด์ดังเห็นจากหลายๆตอนในเกมที่นัคเคิลส์ต้องนอนเฝ้ามาสเตอร์เอเมอรัลด์ นัคเคิลส์เป็นคู่กัดกับโซนิคเพราะจริงๆนัคเคิลส์อิจฉาโซนิคที่ไม่มีอะไรผูกมัด แต่อย่างไรก็ดีในเกมบางภาคก็แสดงให้เห็นถึงความเป็นมิตรกับพวกโซนิค (หลังจากที่เปิดเผยว่าโดนหลอกในเกมโซนิคแอนด์นัคเคิลส์)
นัคเคิลส์มีมักมีปัญหาในการคุยกับผู้หญิงเช่น รู้จกับเบลซ ในบางตอนของโซนิคเอกซ์จะเห็นว่านัคเคิลส์แสดงอาการเหนียมอายเมื่อต้องพูดกับรู้จ และบางตอนแสดงถึงอาการกลัวและอายเวลาอยู่กับผู้หญิง แต่ในสื่ออื่นๆของโซนิคจะเห็นว่าเขาเองก็มีแอบชอบตัวละครหญิงอื่นเช่นกัน (เช่น โซเนียในโซนิคอันเดอร์กราวนด์, ซาร่าในโซนิคเดอะเฮดจ์ฮ็อก (โอวีเอ))
ความสามารถ

ในการปรากฏตัวครั้งแรกสุดของนัคเคิลส์เขาได้แสดงถึง "พลัง" ที่ค่อนข้างแข็งแกร่งเพราะเขาสามารถหยุดซูเปอร์โซนิคที่กำลังพุ่งได้ แต่หลังจากที่เขาปรากฏตัวมาให้เล่นในโซนิคแอนด์นัคเคิลส์ เกมได้เปิดเผยความสามารถ "ร่อน" และ "ไต่กำแพง" ของนัคเคิลส์ ซึ่งใช้ในการไต่ขึ้นที่สูง โดยการร่อนนั้นเปรียบเสมือนการโจมตี ในโซนิคเดอะไฟท์เตอรส์ นัคเคิลส์ได้ต่อสู้โดยใช้กำปั้นทั้งสองข้าง จากนั้นในโซนิคแอดเวนเจอร์ก็ได้เปิดเผยความสามารถในการต่อยที่รุนแรงขึ้น (สามารถอัพเกรดได้) และเพิ่มความสามารถขุดดินใช้ในการค้นหาสิ่งของ นอกจากนั้นเขายังมีความสามารถในการสัมผัสถึงมาสเตอร์เอเมอรัลด์ได้ด้วย
ในโซนิคเอกซ์เปิดเผยว่าเขาสามารถควบคุมและขอพลังของมาสเตอร์เอเมอรัลด์ได้เพราะนัคเคิลส์เองก็เป็นผู้สืบทอดเผ่าอีคิดนาเช่นกัน
โซนิคปะทะนัคเคิลส์

ดังที่กล่าวไว้ข้างต้นว่าโซนิคกับนัคเคิลส์นั้นเป็นคู่กัดกัน ซึ่งในหลายๆครั้งนัคเคิลส์มักจะเข้าต่อสู้กับโซนิค (ซึ่งเป็นตัวละครฝ่ายมิตรเพียงคนเดียวที่นัคเคิลส์เข้าสู้ด้วย) โดยในโซนิคเดอะเฮดจ์ฮ็อก 3 นั้นเขาไม่ได้สู้กับโซนิคโดยตรง เขาสู้กับโซนิคครั้งแรกในโซนิคแอนด์นัคเคิลส์ จากนั้นมาเขาก็สู้กับโซนิคหลายต่อหลายครั้ง จนมาถึงโซนิคแอดเวนเจอร์ที่เขายอมร่วมมือกับโซนิคและหยุดต่อสู้กัน
เพลงประจำตัว

โซนิคแอดเวนเจอร์: "Unknown From M.E." - Marlon Saunders
โซนิคแอดเวนเจอร์ 2: "Unknown From M.E." (รีมิกซ์) - Marlon Saunders, Hunnid P
โซนิคฮีโร่ส์: "We Can" - Tony Harnell, Ted Poley ใช้ในทีมโซนิคร่วมกับโซนิคและเทลส์
โซนิคไรเดอร์ส: "High Flying Groove" - Tomonori Sawada เพลงทีมใช้ร่วมกับโซนิคและเทลส์
ไวล์แคนยอน: "Kick the Rock" - Hunnid P
พัมพ์กินฮิลล์: "A Ghost's Pumpkin Soup" - Hunnid P
อควาติคไมน์: "Dive into the Mellow" - Hunnid P
เดธแชมเบอร์: "Deeper" - Hunnid P
มีเทียเฮด: "Space Trip Steps" - Hunnid P
สุนทร วิลาวัลย์

| สุนทร วิลาวัลย์ม> ป.ช., ม.ว.ม. |
| --- | --- |

นายกองค์การบริหารส่วนจังหวัดปราจีนบุรี
ดำรงตำแหน่ง 20 ธันวาคม พ.ศ. 2563 – 13 ธันวาคม พ.ศ. 2567   (3 ปี 358 วัน)
ก่อนหน้า: บังอร วิลาวัลย์
ถัดไป: ณภาภัช อัญชสาณิชมน
รัฐมนตรีช่วยว่าการกระทรวงสาธารณสุข
ดำรงตำแหน่ง 29 พฤศจิกายน พ.ศ. 2539 – 15 สิงหาคม พ.ศ. 2540
นายกรัฐมนตรี: พลเอกชวลิต ยงใจยุทธ
 
ข้อมูลส่วนบุคคล
เกิด: 30 เมษายน พ.ศ. 2482 (85 ปี) จังหวัดปราจีนบุรี ประเทศไทย
พรรคการเมือง: ชาติไทย (2526–2529, 2531–2539)   ราษฎร (2529–2531)   ความหวังใหม่ (2539–2543)   ไทยรักไทย (2543–2550)   มัชฌิมาธิปไตย (2550–2551)   ภูมิใจไทย (2556–ปัจจุบัน)
คู่สมรส: สุภาภร วิลาวัลย์

สุนทร วิลาวัลย์ หรือ โกทร (เกิด 30 เมษายน พ.ศ. 2482) อดีตนายกองค์การบริหารส่วนจังหวัดปราจีนบุรี อดีตรัฐมนตรีช่วยว่าการกระทรวงสาธารณสุข ในรัฐบาลพลเอก ชวลิต ยงใจยุทธ อดีตสมาชิกสภาผู้แทนราษฎรจังหวัดปราจีนบุรี 8 สมัย และอดีตสมาชิกวุฒิสภาไทย ชุดที่ 9 หรือที่สื่อมวลชนกล่าวถึงว่าเป็น "บ้านใหญ่ปราจีนบุรี" ผู้มีอิทธิพลในจังหวัดปราจีนบุรี
ประวัติ

สุนทร เกิดเมื่อวันที่ 30 เมษายน พ.ศ. 2482 ที่อำเภอประจันตคาม จังหวัดปราจีนบุรี เป็นบุตรนายเงิน นางคำ วิลาวัลย์ สำเร็จการศึกษาสาขาบริหารธุรกิจ จากสถาบันราชภัฏสวนดุสิต เมื่อปี พ.ศ. 2543
การทำงาน

สุนทร วิลาวัลย์ เป็นนักการเมืองชาวจังหวัดปราจีนบุรี ได้รับเลือกตั้งเป็นสมาชิกสภาผู้แทนราษฎรครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคชาติไทย ต่อมาย้ายไปสังกัดพรรคราษฎร ในการเลือกตั้ง พ.ศ. 2529 จากนั้นจึงย้ายกลับมาสังกัดพรรคชาติไทยตามเดิม จนกระทั่งในปี พ.ศ. 2539 จึงย้ายมาสังกัดพรรคความหวังใหม่ และได้รับแต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลพลเอกชวลิต ยงใจยุทธ จากนั้นในปี พ.ศ. 2544 ได้เข้าร่วมงานกับพรรคไทยรักไทย และสนับสนุนให้นางกนกวรรณ วิลาวัลย์ ศรีจันทร์งาม (บุตรสาว) ลงสมัครรับเลือกตั้งในปี พ.ศ. 2548
ในปี พ.ศ. 2550 เขาลงสมัครรับเลือกตั้งในนามพรรคมัชฌิมาธิปไตย และได้รับเลือกตั้ง แต่ต่อมาถูกตัดสิทธิ์เลือกตั้ง (ใบแดง) เนื่องจากกระทำความผิดตามพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎรและการได้มาซึ่งสมาชิกวุฒิสภา พ.ศ. 2550 และเป็นเหตุให้ยุบพรรคมัชฌิมาธิปไตย
ในปี 2563 เขาได้รับเลือกตั้งเป็นนายกองค์การบริหารส่วนจังหวัดปราจีนบุรี แทนบังอร วิลาวัลย์ ผู้เป็นน้องสาว ที่ถูกปลดออกจากตำแหน่งในคดีทุจริตฮั้วประมูลโครงการของ อบจ.ปราจีนบุรี
คดีความ

เมื่อวันที่ 9 มิถุนายน พ.ศ. 2565 สุนทรถูกออกหมายเรียกในคดีรุกพื้นที่ป่าบริเวณอุทยานแห่งชาติเขาใหญ่ในเขตจังหวัดปราจีนบุรี ภายหลังได้เข้ามอบตัวต่อเจ้าพนักงานสอบสวน และแจ้งว่าที่ตนเองไม่ได้มาตามหมายเรียกนั้น เนื่องจากต้องพักรักษาตัวจากอาการป่วยของโรคประจำตัว โดยได้มี ส.ส.คนสนิท เป็นผู้ยืนยันว่านายสุนทรไม่ได้มีเจตนาหลบหนีแต่อย่างใด
ต่อมาในช่วงดึกวันที่ 11 ต่อเช้ามืดวันที่ 12 ธันวาคม พ.ศ. 2567 สุนทรถูกตำรวจคุมตัวหลังเกิดเหตุลูกน้องของเขายิงนายชัยเมศร์ สิทธิสนิทพงศ์ (ชื่อเดิม: เต็มพงษ์ ฤทธิ์เดช) เสียชีวิตในบ้านพักของสุนทรที่จังหวัดปราจีนบุรี ส่วนคนใกล้ชิดของสุนทรอ้างว่าเหตุดังกล่าวเป็นความขัดแย้งส่วนตัวระหว่างชัยเมศร์กับลูกน้องของสุนทร อย่างไรก็ตามพลตำรวจตรี ภูมินทร์ สิงหสุต ผู้บังคับการตำรวจภูธรจังหวัดปราจีนบุรี กล่าวว่าในการขอเข้าพบสุนทรของชัยเมศร์ก่อนเหตุดังกล่าวนั้นมีประเด็นการพูดคุยเกี่ยวข้องกับการเลือกตั้งนายก อบจ. ซึ่งจะต้องมีการสอบสวนต่อไป วันถัดจากนั้นสุนทรพร้อมด้วยลูกน้องอีก 6 คน ถูกนำตัวไปฝากขังที่ศาลจังหวัดปราจีนบุรี โดยศาลคัดค้านคำร้องปล่อยตัวชั่วคราวในคดีดังกล่าวโดยหลังจากตำรวจได้พิสูจน์หลักฐานแล้วได้แจ้งข้อหาเขาว่า "ร่วมกันฆ่าผู้อื่นโดยไตร่ตรองไว้ก่อน"
เครื่องราชอิสริยาภรณ์

พ.ศ. 2540 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2539 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2510 –  เหรียญกาชาดสมนาคุณ ชั้นที่ 1 (เหรียญทอง)
อันเนมด์ เมโมรี่

| --- | --- |
อันเนมด์ เมโมรี่

แนว: จินตนิมิต
นวนิยายชุด
เขียนโดย: Kuji Furumiya
สำนักพิมพ์: โชเซ็ตสึกะ นิ นาโร
ตีพิมพ์ตั้งแต่: 18 กันยายน พ.ศ. 2555 – ปัจจุบัน
ไลต์โนเวล
เขียนโดย: Kuji Furumiya
วาดภาพโดย: Chibi
สำนักพิมพ์: แอสกีมีเดียเวิร์กส
สำนักพิมพ์ภาคภาษาไทย: ฟีนิกซ์
ในเครือ: Dengeki no Shin Bungei
กลุ่มเป้าหมาย: ชาย
ตีพิมพ์ตั้งแต่: 17 มกราคม พ.ศ. 2562 – 17 เมษายน พ.ศ. 2564
จำนวนเล่ม:  6    6
มังงะ
เขียนโดย: Kuji Furumiya
วาดภาพโดย: Naoki Koshimizu
สำนักพิมพ์: แอสกีมีเดียเวิร์กส
สำนักพิมพ์ภาคภาษาไทย: ฟีนิกซ์
นิตยสาร: Dengeki Daioh
กลุ่มเป้าหมาย: โชเน็ง
ตีพิมพ์ตั้งแต่: 26 กันยายน พ.ศ. 2563 – ปัจจุบัน
จำนวนเล่ม:  6    2
ไลต์โนเวล
Unnamed Memory: After the End
เขียนโดย: Kuji Furumiya
วาดภาพโดย: Chibi
สำนักพิมพ์: แอสกีมีเดียเวิร์กส
ในเครือ: Dengeki no Shin Bungei
กลุ่มเป้าหมาย: ชาย
ตีพิมพ์ตั้งแต่: 17 กุมภาพันธ์ พ.ศ. 2565 – ปัจจุบัน
จำนวนเล่ม: 4
อนิเมะโทรทัศน์
กำกับโดย: Kazuya Miura
เขียนบทโดย: Deko Akao
ดนตรีโดย: Akito Matsuda
สตูดิโอ: ENGI
ฉาย:  9 เมษายน พ.ศ. 2567  – ปัจจุบัน
ตอน: 22
 สถานีย่อยการ์ตูนญี่ปุ่น
อันเนมด์ เมโมรี่ เป็นซีรีส์ไลต์โนเวลญี่ปุ่น แนวจินตนิมิต โดย Kuji Furumiya เริ่มเผยแพร่ออนไลน์บนเว็บไซต์นิยายออนไลน์โชเซ็ตสึกะ นิ นาโร ในเดือนกันยายน พ.ศ. 2555 ต่อมาถูกซื้อไปตีพิมพ์ต่อโดยแอสกีมีเดียเวิร์กส ภายใต้สำนักพิมพ์ Dengeki no Shin Bungei ไลต์โนเวลตีพิมพ์ถึงเล่มที่ 6 วางจำหน่ายตั้งแต่เดือนมกราคม พ.ศ. 2562 ถึงเมษายน พ.ศ. 2564 มังงะได้รับการดัดแปลงที่วาดภาพประกอบโดย Naoki Koshimizu เริ่มตีพิมพ์ในนิตยสาร Dengeki Daioh ของแอสกีมีเดียเวิร์กส ตั้งแต่เดือนกันยายน พ.ศ. 2563 และเมื่อเดือนมิถุนายน พ.ศ. 2565 มีการรวบรวมไว้เป็นเล่ม (ทังโกบง) ถึงเล่มที่ 3 ได้รับการดัดแปลงเป็นซีรีส์อนิเมะโทรทัศน์โดยสตูดิโอ ENGI ออกอากาศตั้งแต่เดือนเมษายนถึงมิถุนายน พ.ศ. 2567 ฤดูกาลที่สองมีกำหนดการออกอากาศในเดือนมกราคม พ.ศ. 2568
แผนมันชไตน์

| แผนมันชไตน์/ปกเหลือง |
| --- | --- |
ส่วนหนึ่งของ ยุทธการที่ฝรั่งเศสในสงครามโลกครั้งที่สอง
วนซ้ายจากบนขวา: ลำดับขั้นของแผนมันชไตน์ การบุกครองฝรั่งเศสและกลุ่มประเทศแผ่นดินต่ำ
ขอบเขตปฏิบัติการ: ยุทธศาสตร์ทหาร
ตำแหน่ง: ภาคตะวันตกเฉียงใต้เนเธอร์แลนด์, ภาคกลางเบลเยียม, ภาคเหนือฝรั่งเศส 50°51′00″N 04°21′00″E﻿ / ﻿50.85000°N 4.35000°E﻿ / 50.85000; 4.35000
วางแผนเมื่อ: กุมภาพันธ์ ค.ศ. 1940
โดย: เอริช ฟ็อน มันชไตน์
ผู้บังคับบัญชา: แกร์ท ฟ็อน รุนท์ชเต็ท
วัตถุประสงค์: พิชิตเนเธอร์แลนด์ เบลเยียม และฝรั่งเศส
วันที่: 10 พฤษภาคม ค.ศ. 1940 (1940-05-10)
ผู้ลงมือ: กองทัพกลุ่ม A
ผลลัพธ์: ประสบผลสำเร็จ
แผนมันชไตน์ (อังกฤษ: Manstein Plan) หรือในเยอรมนีเรียกว่า แผนเคียวตัด (เยอรมัน: Sichelschnittplan) เป็นชื่อปฏิบัติการสงครามของกองทัพเยอรมันในช่วงยุทธการที่ฝรั่งเศสในปี 1940 แผนรุกรานฉบับดั้งเดิมถูกร่างขึ้นอย่างคร่าวๆโดยพลเอกอาวุโสฟรันทซ์ ฮัลเดอร์ เสนาธิการกองทัพบก ซึ่งไม่มีใครพอใจเลย เอกสารแผนการนี้หลุดไปถึงมือเบลเยียมจากอุบัติเหตุเครื่องบินตกในวันที่ 10 มกราคม 1940 ทำให้ต้องมีการปรับเปลี่ยนแผนใหม่อยู่หลายครั้ง แผนการมุ่งเน้นและให้ความสำคัญกับการบุกโจมตีผ่านป่าอาร์แดนโดยกองทัพกลุ่ม A เป็นพิเศษ ลดอานุภาพการบุกตีกลุ่มประเทศแผ่นดินต่ำลง กลายเป็นเพียงการบุกตีเพื่อเบี่ยงเบนความสนใจ
ในฉบับสุดท้ายของร่างแผนการนี้ กองทัพเยอรมันจะรุกหนักเข้าไปในป่าอาร์แดนของฝรั่งเศส เหล่าผู้นำทหารของฝรั่งเศสเชื่อกันว่า "ไม่มีวันแตก" จึงคุ้มกันพื้นที่นี้ด้วยกองทัพที่ 2 และกองทัพที่ 9 ซึ่งถือเป็นกองทัพชั้นกลาง อย่างไรก็ตาม อุปสรรคของเยอรมันในการบุกเส้นทางนี้คือเส้นมาฌีโนซึ่งเต็มไปด้วยป้อมปราการคอนกรีตและสิ่งกีดขวางของฝรั่งเศส ฝ่ายเยอรมันจำเป็นต้องยกกำลังทหารและยุทโธปกรณ์จำนวนมากผ่านเส้นนี้ไปให้เร็วที่สุดเพื่อไม่ให้ฝรั่งเศสส่งกำลังมาเสริมทัพในอาร์แดน ในการนี้ เยอรมันต้องล่อกองทัพที่ 7 ของฝรั่งเศสที่เป็นกองทัพชั้นเยี่ยมที่สุดให้รุดหน้าขึ้นเหนือไปช่วยเบลเยียมก่อน
นายกรัฐมนตรีอังกฤษ วินสตัน เชอร์ชิล เรียกแผนการนี้ว่าปฏิบัติการเคียวตัด ทำให้หลังสิ้นสุดยุทธการ นายพลเยอรมันบางส่วนเข้าใจผิดคิดว่านี่เป็นชื่ออย่างเป็นทางการของแผน หรือเป็นชื่อของการบุกโดยกลุ่มทัพ A ทั้งนี้ ชื่ออย่างเป็นทางการคือ วิธีการทัพหมายเลข 4 เหตุเหลือง (Aufmarschanweisung N°4, Fall Gelb) ส่วนการเคลื่อนทัพผ่านอาร์แดนไม่มีชื่อเรียก
เบื้องหลัง

แผนมันชไตน์เป็นแผนที่คิดค้นเพื่อรับมือแผนดีล (Dyle Plan) ของฝรั่งเศส ซึ่งพลโทเอริช ฟ็อน มันชไตน์ ปรับปรุงขึ้นจากปกเหลืองเวอร์ชันปี 1939 ที่คิดโดยพลเอกอาวุโสฟรันทซ์ ฮัลเดอร์ วิธีการทัพหมายเลข 1 ปกเหลือง (Aufmarschanweisung N°1, Fall Gelb) ซึ่งเป็นฉบับแรกนั้น วางแผนผลักดันกองทหารสัมพันธมิตรผ่านทางภาคกลางของเบลเยียมไปสู่แม่น้ำซอมม์ทางตอนเหนือของฝรั่งเศส ซึ่งเป็นวิธีการทัพแบบเดียวกันกับที่เยอรมันเคยใช้ในสงครามโลกครั้งที่หนึ่งในปี 1914
ในวันที่ 10 มกราคม 1940 เครื่องบินเม็สเซอร์ชมิท เบเอ็ฟ 108 ซึ่งบรรทุกแฟ้มเอกสารบางส่วนเกี่ยวกับแผนหมายเลข 3 ได้หลงทางและขัดข้องจนตกลงบริเวณชายแดนเบลเยียม-เนเธอร์แลนด์ รัฐบาลเบลเยียมได้เอกสารดังกล่าวไป ทำให้ฝ่ายเยอรมันต้องปรับปรุงแผนใหม่อีกครั้ง มันชไตน์นำเสนอแผนหมายเลข 4 ให้แก่ฮิตเลอร์ในการประชุมวันที่ 17 กุมภาพันธ์ เขาเสนอว่าควรให้แวร์มัคท์บุกเข้าฝรั่งเศสผ่านป่าอาร์แดน และรีบรุดหน้าไปยังชายฝั่ง
รองประธานพรรคคอมมิวนิสต์จีน

| รองประธานคณะกรรมาธิการกลางพรรคคอมมิวนิสต์จีน |
| --- | --- |
中国共产党中央委员会副主席
ตราสัญลักษณ์ของพรรคคอมมิวนิสต์จีน (ค.ศ. 1942–1996)
ธงพรรคคอมมิวนิสต์จีน (ค.ศ. 1942–1996)
คณะกรรมาธิการกลางพรรคคอมมิวนิสต์จีน
การเรียกขาน: ท่านรองประธาน (副主席) (ไม่เป็นทางการ) สหาย (同志) (ทางการ)
สมาชิกของ: คณะกรรมาธิการสามัญประจำกรมการเมือง
รายงานต่อ: คณะกรรมาธิการกลาง
ที่ว่าการ: จงหนานไห่ ปักกิ่ง ประเทศจีน
ผู้เสนอชื่อ: คณะกรรมาธิการกลาง
ผู้แต่งตั้ง: คณะกรรมาธิการกลาง
วาระ: 5 ปีต่ออายุได้
ตราสารจัดตั้ง: ธรรมนูญพรรค
สถาปนา: 26 กันยายน 1956; 68 ปีก่อน (1956-09-26)
ยกเลิก: 1 กันยายน 1982; 42 ปีก่อน (1982-09-01)
รองประธานคณะกรรมาธิการกลางพรรคคอมมิวนิสต์จีน (จีน: 中国共产党中央委员会副主席) เป็นตำแหน่งที่มีอำนาจสูงสุดเป็นอันดับสองในพรรคคอมมิวนิสต์จีนรองจากประธานพรรคตั้งแต่ ค.ศ. 1956 ถึง 1982 ตำแหน่งดังกล่าวถูกยกเลิกใน ค.ศ. 1982 เพื่อถอดตำแหน่ง "ประธาน" ออกจากการดำรงตำแหน่งในรัฐบาล โดยสงวนไว้แต่เพียงสำหรับเหมา เจ๋อตงผู้ล่วงลับเท่านั้น
รองประธานทั้งหมดเป็นสมาชิกของคณะกรรมาธิการสามัญประจำกรมการเมืองพรรคคอมมิวนิสต์จีน
รายนามผู้ดำรงตำแหน่งรองประธานพรรคคอมมิวนิสต์จีน

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |

| คณะกรรมาธิการกลาง ชุดที่ | ภาพ | ชื่อ | วาระ | วาระ | ประธาน | หมายเหตุ |  |
| คณะกรรมาธิการกลาง ชุดที่ | ภาพ | ชื่อ | เริ่มวาระ | สิ้นสุดวาระ | ประธาน | หมายเหตุ |  |
| 8 |  | หลิว เช่าฉี | 28 กันยายน 1956 | 12 สิงหาคม 1966 |  เหมา เจ๋อตง | ดำรงตำแหน่งจนถึงการประชุมเต็มคณะครั้งที่ 11 |  |
| 8 |  | โจว เอินไหล | 28 กันยายน 1956 | 12 สิงหาคม 1966 |  เหมา เจ๋อตง | ดำรงตำแหน่งจนถึงการประชุมเต็มคณะครั้งที่ 11 |  |
| 8 |  | จู เต๋อ | 28 กันยายน 1956 | 12 สิงหาคม 1966 |  เหมา เจ๋อตง | ดำรงตำแหน่งจนถึงการประชุมเต็มคณะครั้งที่ 11 |  |
| 8 |  | เฉิน ยฺหวิน | 28 กันยายน 1956 | 12 สิงหาคม 1966 |  เหมา เจ๋อตง | ดำรงตำแหน่งจนถึงการประชุมเต็มคณะครั้งที่ 11 |  |
| 8 |  | หลิน เปียว | 25 พฤษภาคม 1958 | 28 เมษายน 1969 |  เหมา เจ๋อตง | ได้รับเลือกในการประชุมเต็มคณะครั้งที่ 5 |  |
| 9 |  | หลิน เปียว | 28 พฤษภาคม 1969 | 13 กันยายน 1971 † |  เหมา เจ๋อตง | รองประธานพรรคเพียงคนเดียว |  |
| 10 |  | ฮฺว่า กั๋วเฟิง | 6 เมษายน 1976 | 6 ตุลาคม 1976 |  เหมา เจ๋อตง ↓  ฮฺว่า กั๋วเฟิง | รองประธานคนแรก |  |
| 10 |  | โจว เอินไหล | 30 สิงหาคม 1973 | 8 มกราคม 1976 † |  เหมา เจ๋อตง ↓  ฮฺว่า กั๋วเฟิง | เสียชีวิตขณะอยู่ในตำแหน่ง |  |
| 10 |  | หวัง หงเหวิน | 30 สิงหาคม 1973 | 7 ตุลาคม 1976 |  เหมา เจ๋อตง ↓  ฮฺว่า กั๋วเฟิง | แก๊งออฟโฟร์, ถูกจับในปี 1976, ถูกขับออกในปี 1977 |  |
| 10 |  | คัง เชิง | 30 สิงหาคม 1973 | 16 ธันวาคม 1975 † |  เหมา เจ๋อตง ↓  ฮฺว่า กั๋วเฟิง | เสียชีวิตขณะอยู่ในตำแหน่ง |  |
| 10 |  | เย่ เจี้ยนอิง | 30 สิงหาคม 1973 | 19 สิงหาคม 1977 |  เหมา เจ๋อตง ↓  ฮฺว่า กั๋วเฟิง | ตั้งแต่เดือนตุลาคม 1976 ถึงกรกฎาคม 1977 เป็นรองประธานพรรคเพียงคนเดียว |  |
| 10 |  | หลี่ เต๋อเชิง | 30 สิงหาคม 1973 | 10 มกราคม 1975 |  เหมา เจ๋อตง ↓  ฮฺว่า กั๋วเฟิง | ลาออกในการประชุมเต็มคณะครั้งที่ 2 |  |
| 10 |  | เติ้ง เสี่ยวผิง | 10 มกราคม 1975 | 19 สิงหาคม 1977 |  เหมา เจ๋อตง ↓  ฮฺว่า กั๋วเฟิง | ได้รับเลือกในการประชุมเต็มคณะครั้งที่ 2, ถูกปลดจากตำแหน่งเนื่องจากกรณีเทียนอันเหมิน, ได้รับเลือกอีกครั้งในการประชุมเต็มคณะครั้งที่ 3 |  |
| 11 |  | เย่ เจี้ยนอิง | 19 สิงหาคม 1977 | 6 กันยายน 1982 |  ฮฺว่า กั๋วเฟิง ↓  หู เย่าปัง |  |  |
| 11 |  | เติ้ง เสี่ยวผิง | 19 สิงหาคม 1977 | 6 กันยายน 1982 |  ฮฺว่า กั๋วเฟิง ↓  หู เย่าปัง |  |  |
| 11 |  | หลี่ เซียนเนี่ยน | 19 สิงหาคม 1977 | 6 กันยายน 1982 |  ฮฺว่า กั๋วเฟิง ↓  หู เย่าปัง |  |  |
| 11 |  | วัง ตงซิ่ง | 19 สิงหาคม 1977 | 29 กุมภาพันธ์ 1980 |  ฮฺว่า กั๋วเฟิง ↓  หู เย่าปัง | ลาออกในการประชุมเต็มคณะครั้งที่ 5 |  |
| 11 |  | เฉิน ยฺหวิน | 22 ธันวาคม 1978 | 6 กันยายน 1982 |  ฮฺว่า กั๋วเฟิง ↓  หู เย่าปัง | ได้รับเลือกในการประชุมเต็มคณะครั้งที่ 3 |  |
| 11 |  | จ้าว จื่อหยาง | 29 มิถุนายน 1981 | 6 กันยายน 1982 |  ฮฺว่า กั๋วเฟิง ↓  หู เย่าปัง | ได้รับเลือกในการประชุมเต็มคณะครั้งที่ 6 |  |
| 11 |  | ฮฺว่า กั๋วเฟิง | 29 มิถุนายน 1981 | 6 กันยายน 1982 |  ฮฺว่า กั๋วเฟิง ↓  หู เย่าปัง | ได้รับเลือกในการประชุมเต็มคณะครั้งที่ 6 |  |
ธี่หยด 2

| ธี่หยด 2 |
| --- | --- |
ใบปิดภาพยนตร์
กำกับ: ทวีวัฒน์ วันทา
บทภาพยนตร์: สรรัตน์ จิรบวรวิสุทธิ์ พลพล พงษ์แพทย์
สร้างจาก: ธี่หยด...สิ้นเสียงครวญคลั่ง โดย กฤตานนท์
อำนวยการสร้าง: ณฤทธิ์ ยุวบูรณ์
นักแสดงนำ: ณเดชน์ คูกิมิยะ เดนิส เจลีลชา คัปปุน กาจบัณฑิต ใจดี พีระกฤตย์ พชรบุณยเกียรติ ณัฐชา นีน่า เจสซิกา พาโดวัน พีรวิชญ์ อรรถชิตสถาพร องอาจ เจียมเจริญพรกุล อริศรา วงษ์ชาลี ปรเมศร์ น้อยอ่ำ
กำกับภาพ: ศรัณย์ ศรีสิงห์ชัย
ลำดับภาพ: ศราวุธ นะคะจัด
เพลงประกอบ: "ไม่เลือนหาย" โดยเดอะ ดาร์คเคสท์ โรแมนซ์ ร่วมกับ ปัณฑพล ประสารราชกิจ
บริษัทผู้สร้าง: เมเจอร์ จอยน์ ฟิล์ม และ บีอีซีฟิล์ม โดย บีอีซีเวิลด์ และ เอ็ม สตูดิโอ  
ผู้จัดจำหน่าย: เอ็ม พิคเจอร์
วันฉาย: 10 ตุลาคม 2567 (2567-10-10)
ความยาว: 110 นาที
ประเทศ: ไทย
ภาษา: ไทย
ทำเงิน: 286.08 ล้านบาท (กรุงเทพ, ปริมณฑล และเชียงใหม่) 815 ล้านบาท (ทั่วประเทศ)
ก่อนหน้านี้: ธี่หยด
ต่อจากนี้: ธี่หยด 3
ธี่หยด 2 (อังกฤษ: Death Whisperer 2) เป็นภาพยนตร์ไทยแนวสยองขวัญเหนือธรรมชาติ ที่ออกฉายในปี พ.ศ. 2567 กำกับโดย ทวีวัฒน์ วันทา และนำแสดงโดย ณเดชน์ คูกิมิยะ, เดนิส เจลีลชา คัปปุน, กาจบัณฑิต ใจดี, พีระกฤตย์ พชรบุณยเกียรติ, ณัฐชา นีน่า เจสซิกา พาโดวัน, พีรวิชญ์ อรรถชิตสถาพร, องอาจ เจียมเจริญพรกุล, อริศรา วงษ์ชาลี และ ปรเมศร์ น้อยอ่ำ เป็นภาคต่อจากธี่หยด เช่นเดียวกับภาคแรก ภาพยนตร์ถ่ายทำเพื่อเข้าฉายในระบบไอแมกซ์ทั้งระบบ ภาพยนตร์เรื่องนี้สร้างจากเหตุการณ์ที่เกิดขึ้นจริงใน อำเภอด่านมะขามเตี้ย จังหวัดกาญจนบุรี ในปี พ.ศ. 2515 และเสริมแต่งเรื่องราวเพื่ออรรถรสในรูปแบบของภาพยนตร์ชุดผีอมตะ ของ แซม เรย์มี ที่เป็นแรงบันดาลใจของทวีวัฒน์ เมื่อภาคแรก
ภาพยนตร์ได้รับคำวิจารณ์ในแง่บวกถึงเนื้อเรื่อง อารมณ์แอ็คชั่นและความสยองขวัญ และการเปลี่ยนแนวจากแนวสยองขวัญ ระทึกขวัญ มาเป็น สยองขวัญผสมกับแอคชั่นเเบบไทย ๆ เเละนอกจากนั้นภาพยนตร์เรื่องนี้ยังมีการขยายเรื่องราวของธี่หยดให้กว้างออกไปมากกว่าเเค่ครอบครัวหลัก จักรวาลภาพยนตร์แฟรนไชส์ธี่หยด ที่จะมีเรื่องราวของครอบครัวยักษ์และการตามไล่ล่าปีศาจและความชั่วร้ายของสิ่งเหนือธรรมชาติในอนาคต
งานสร้าง

วันที่ 15 กุมภาพันธ์ พ.ศ. 2567 ผู้สร้าง ผู้กำกับ ทีมงาน และเหล่านักแสดง นำโดย ณเดชน์ คูกิมิยะ เดนิส เจลีลชา คัปปุน รัตนวดี วงศ์ทอง กาจบัณฑิต ใจดี และ พีระกฤตย์ พชรบุณยเกียรติ ร่วมบวงสรวงภาพยนตร์ก่อนเปิดกล้องถ่ายทำ ณ สตูดิโอช่อง 3 หนองแขม
ต่อมา ในวันที่ 28 กุมภาพันธ์ พ.ศ. 2567 ช่อง 3 และ เอ็มสตูดิโอ ได้จัดงานแถลงข่าวความร่วมมือทางธุรกิจในการสร้างภาพยนตร์ที่เตรียมเข้าฉายในปีนี้ 2 เรื่องคือ ธี่หยด 2 ที่มีกำหนดเข้าฉายในช่วงปลายปี ในวันที่ 10 ตุลาคม พ.ศ. 2567 ส่วนภาพยนตร์อีกเรื่องคือ มานะแมน
ภาพยนตร์ ธี่หยด 2 เปิดกล้องถ่ายทำ พร้อมเปิดเผยใบปิดภาพยนตร์แรกอย่างเป็นทางการ เมื่อวันที่ 8 มีนาคม พ.ศ. 2567 หลังจากนั้นได้ปล่อยทีเซอร์แรกออกมาในวันที่ 3 กรกฎาคม พ.ศ. 2567
ตัวอย่างภาพยนตร์ ธี่หยด 2 ซึ่งเปิดเผยนักแสดงเพิ่มเติมคือ พีรวิชญ์ อรรถชิตสถาพร, ทศพล หมายสุข และ ธนัตถ์ศรันย์ ซำทองไหล ได้รับการเผยแพร่ในวันที่ 8 สิงหาคม พ.ศ. 2567 ส่วนตัวอย่างสุดท้ายเผยแพร่ในวันที่ 12 กันยายน พ.ศ. 2567 หลังจากนั้น ในวันที่ 19 กันยายน พ.ศ. 2567 ได้มีการจัดพิธีบวงสรวงภาพยนตร์ โดยมีทีมนักแสดงเข้าร่วมที่บริเวณด้านหน้าอาคารมาลีนนท์
การเข้าฉายและกระแสตอบรับ

รอบปฐมทัศน์ภาพยนตร์ ธี่หยด 2 จัดขึ้นเมื่อวันที่ 8 ตุลาคม พ.ศ. 2567 ณ สุราลัยฮอลล์ และไอคอน ซีเนคอนิค ไอคอนสยาม ภาพยนตร์เข้าฉายรอบปกติในอีกสองวันถัดจากนั้น และทำสถิติเป็นภาพยนตร์ไทยที่มียอดซื้อตั๋วล่วงหน้าสูงสุดตลอดกาล ภาพยนตร์ทำเงินเปิดตัววันแรกในเขตกรุงเทพฯ, ปริมณฑล, เชียงใหม่ 24.87 ล้านบาท (ทำเงินรวมรอบพิเศษ 26.31 ล้านบาท) และทำเงินเปิดตัววันแรกทั่วประเทศ 80 ล้านบาท หลังออกฉาย 4 วัน ภาพยนตร์ทำเงินรวมในเขตกรุงเทพฯ, ปริมณฑล, เชียงใหม่ 106.41 ล้านบาท และทำเงินรวมทั่วประเทศ 300 ล้านบาท หลังออกฉายครบหนึ่งสัปดาห์ ทำเงินรวมในเขตกรุงเทพฯ, ปริมณฑล, เชียงใหม่ 172.89 ล้านบาท กลายเป็นภาพยนตร์ที่ทำเงินสูงสุดในประเทศไทย ประจำปี พ.ศ. 2567 หลังออกฉาย 9 วัน ทำเงินรวมทั่วประเทศผ่านหลัก 500 ล้านบาท ทำลายสถิติของภาคแรกได้สำเร็จ และหลังออกฉาย 25 วัน ทำเงินรวมทั่วประเทศ 739 ล้านบาท กลายเป็นภาพยนตร์ไทยทำเงินรวมทั่วประเทศสูงสุดในรอบ 10 ปี
ในประเทศเวียดนาม ธี่หยด 2 เข้าฉายเมื่อวันที่ 18 ตุลาคม พ.ศ. 2567 สร้างสถิติการจองตั๋วล่วงหน้าสูงสุดด้วยยอดจองตั๋วรวมกว่า 30,000 ใบ และทำเงินในวันแรกไป 13 ล้านบาท ซึ่งถือเป็นสถิติสูงสุดในบรรดาภาพยนตร์ไทยทั้งหมดที่เข้าฉายในประเทศ
นอกจากนี้ยังมีกระแสการท่องเที่ยวแห่งประเทศไทย (ททท.) ให้การสนับสนุนโครงการส่งเสริมการท่องเที่ยวผ่านภาพยนตร์ "ธี่หยด 2" เปิดพิกัด Must See ของดีเมืองลับแล ธี่อุตรดิตถ์ ขับเคลื่อนอุตสาหกรรมท่องเที่ยวสู่ความสมดุล แข็งแรงและยั่งยืน และสปอตท่องเที่ยวตามรอยภาพยนตร์ธี่หยด 2 โลเคชันสุดหลอนในหนังเช็คอิน 4 จุดไฮไลท์ในภาพยนตร์
ในประเทศฟิลิปปินส์ ภาพยนตร์เรื่องนี้เข้าฉายเมื่อวันที่ 22 มกราคม พ.ศ. 2568
ภาคต่อ

ณฤทธิ์ ยุวบูรณ์ ผู้อำนวยการสร้างภาพยนตร์เรื่อง ธี่หยด ทั้ง 2 ภาคเปิดเผยว่าได้เริ่มวางแผนสร้างภาพยนตร์เรื่อง ธี่หยด 3 แล้วโดยอยู่ระหว่างการเขียนบทแต่ไม่สามารถเปิดเผยรายละเอียดได้ และยังคงได้ณเดชน์ คูกิมิยะ กลับมารับบท ยักษ์ โดยวางกำหนดเข้าฉายในวันที่ 8 ตุลาคม พ.ศ. 2568 ก่อนที่ในช่วงเดือนมกราคม พ.ศ. 2568 คุ้ย ทวีวัฒน์ ผู้กำกับธี่หยดทั้ง 2 ภาคจะออกมาประกาศถอนตัวจากการกำกับ ธี่หยด 3 โดยให้เหตุผลว่าตัวเองหมดไอเดียแล้ว แถมเปิดบริษัทของตัวเองรวมถึงรับงานกำกับของค่ายอื่นแล้ว หลังจากนั้นมีกระแสข่าวว่า ณฤทธิ์ ยุวบูรณ์ จะลงมารับหน้าที่กำกับภาพยนตร์ในภาคนี้ด้วยตนเองแทนที่คุ้ย ทวีวัฒน์
นักแสดง

| นักแสดง | แสดงเป็น |
| --- | --- |
ณเดชน์ คูกิมิยะ: ยักษ์
เดนิส เจลีลชา คัปปุน: หยาดทิพย์ (หยาด)
กาจบัณฑิต ใจดี: ยศ
พีระกฤตย์ พชรบุณยเกียรติ: ยอด
ณัฐชา นีน่า เจสซิกา พาโดวัน: ยี่
พีรวิชญ์ อรรถชิตสถาพร: ประดิษฐ์
อริศรา วงษ์ชาลี: บุญเย็น
ปรเมศร์ น้อยอ่ำ: เฮียฮั่ง
มานิตา ชอบชื่น: ผีชุดดำ
องอาจ เจียมเจริญพรกุล: จ่าปพันธ์
จำปา แสนพรม: ยายช่วย
ยะสะกะ ไชยสร: ตาพวง
สหัสชัย ชุมรุม: ลือชัย
ทศพล หมายสุข: จิรศักดิ์
ธนัตถ์ศรันย์ ซำทองไหล: นาวิน
รัตนวดี วงศ์ทอง: แย้ม
สมใจ จันทร์มูลตรี: หมอเสม
ธนเชษฐ นามวงค์: โขม
พันธกานต์ พุ่มทอง: พวง (วัยหนุ่ม)
รางวัลและการเข้าชิง

| ปี | รางวัล | สาขา | ผู้ได้รับการเสนอชื่อ | ผลการตัดสิน |
| --- | --- | --- | --- | --- |
| 2567 | Dailynews Awards 2024 | D-Movie Actor |  ณเดชน์ คูกิมิยะ | ชนะ |
| 2568 | กินรีทองมหาชน ครั้งที่ 10 | ภาพยนตร์ยอดเยี่ยมแห่งปี | ธี่หยด 2 | ชนะ |
| 2568 | กินรีทองมหาชน ครั้งที่ 10 | ผู้อำนวยการสร้างภาพยนตร์ดีเด่นยอดนิยม | ณฤทธิ์ ยุวบูรณ์ | ชนะ |
| 2568 | กินรีทองมหาชน ครั้งที่ 10 | ผู้กำกับภาพยนตร์ดีเด่นยอดนิยม | ทวีวัฒน์ วันทา | ชนะ |
| 2568 | กินรีทองมหาชน ครั้งที่ 10 | นักแสดงนำชายยอดนิยม | ณเดชน์ คูกิมิยะ | ชนะ |
| 2568 | กินรีทองมหาชน ครั้งที่ 10 | เพลงประกอบภาพยนตร์ยอดเยี่ยม | ธี่เดินทางกลับมา | ชนะ |
| 2568 | กินรีทองมหาชน ครั้งที่ 10 | แต่งหน้าเทคนิคพิเศษและออกแบบเครื่องแต่งกายยอดเยี่ยม | ธี่หยด 2 | ชนะ |
| 2568 | กินรีทองมหาชน ครั้งที่ 10 | รางวัลลำดับภาพยอดเยี่ยม | ธี่หยด 2 | ชนะ |
| 2568 | Thailand Social Awards ครั้งที่13  | Thai Movie (ภาพยนตร์ไทย) | ธี่หยด 2 | ชนะ |
| 2568 | Thailand Box Office Awards 2024 | หนังไทยทำรายได้สูงสุดแห่งปี 2024 | ธี่หยด2 | ชนะ |
แหล่งข้อมูลอื่น

ธี่หยด 2 ที่อินเทอร์เน็ตมูวีเดตาเบส
วอลเลย์บอลชายชิงแชมป์สโมสรเอเชีย 2018

| รายละเอียด |
| --- | --- |
ประเทศเจ้าภาพ:  พม่า
วันที่: 30 กรกฎาคม – 6 สิงหาคม
ทีม: 13
สถานที่: 2 (ใน 1 เมืองเจ้าภาพ)
ชนะเลิศ:  กอทอม แอร์ดอกอน  (สมัยที่ 1st)
เว็บไซต์อย่างเป็นทางการ
asianvolleyball.net
← ก่อนหน้าถัดไป →
วอลเลย์บอลชายชิงแชมป์สโมสรเอเชีย 2018 (อังกฤษ: 2018 Asian Men's Club Volleyball Championship) เป็นการแข่งขันครั้งที่ 19 ของวอลเลย์บอลชายชิงแชมป์สโมสรเอเชีย ซึ่งมีกำหนดจะจัดขึ้นที่เนปยีดอ ประเทศพม่า ระหว่างวันที่ 30 กรกฎาคม – 6 สิงหาคม ค.ศ. 2018
สโมสรที่เข้าแข่งขัน

เอเชียเวิลด์คลับ
แคนเบอร์ราฮีต
เสฉวน
ลองพาวเวอร์
หยานไช่
กอทอม แอร์ดอกอน
โทเรย์แอร์โรส์
อาตือราอู
วัปดา
ลังกาไลออนส์
นครราชสีมา เดอะมอลล์ วีซี
บีนาการ์
ซาเนสต์คั้ญฮหว่า